
10                                                          DR.30.10.2017                                                

 
4. Tuan Jeff Ooi Chuan Aun [Jelutong] minta Menteri Kemajuan Luar Bandar dan 
Wilayah menyatakan, berapakah jumlah peniaga serta jumlah transaksi perniagaan bagi 
MARA Digital Mall sejak ianya ditubuhkan pada penghujung 2015. Nyatakan bagaimana para 
usahawan ICT bumiputera telah bermanfaat secara kuantitatif. 

 

Timbalan Menteri Kemajuan Luar Bandar dan Wilayah [Datuk Alexander Nanta 
Linggi]: Tuan Yang di-Pertua, untuk makluman Yang Berhormat yang bertanya, MARA 
Digital telah mula ditubuhkan pada Disember tahun 2015. Sehingga kini terdapat empat buah 
MARA Digital iaitu pertama; MARA Digital, Menara MARA di Kuala Lumpur telah beroperasi 
pada 8 Disember 2015. Menawarkan 40 ruang niaga dan telah diisi sepenuhnya. Jumlah 
jualan sejak ditubuhkan adalah sebanyak RM26 juta. 

■1050 

Kedua, MARA Digital Anggerik Mall Shah Alam, Selangor telah mula beroperasi 
pada 21 Julai 2016 menawarkan 32 unit ruang niaga.  30 ruang niaga telah diisi oleh 30 
usahawan manakala dua lagi unit sedang dalam peringkat pengisian. Jumlah jualan sejak 
ditubuhkan adalah sebanyak RM2.3 juta.   

Ketiga, MARA Digital Ipoh, Perak. Telah mula beroperasi pada 12 Oktober 2017 
menawarkan 19 unit ruang niaga dan telah diisi sepenuhnya. Jumlah jualan belum diperoleh 
kerana baru sahaja beroperasi.   

Keempat, MARA Digital Kuantan, Pahang. Akan mula beroperasi pada 29 Oktober 
2017 ini. Menawarkan 18 unit ruang niaga dan telah diisi sepenuhnya. Jumlah jualan masih 
belum diperoleh.   

Untuk makluman Yang Berhormat juga, usahawan-usahawan ICT Bumiputera telah 
mendapat manfaat di bawah Program MARA Digital. Antaranya ialah seperti berikut: 

(i) penyediaan ruang niaga yang komprehensif dan strategik; 

(ii) kadar sewa yang berpatutan termasuk diberi tempoh bernafas 
selama enam bulan; 

(iii) para usahawan diberi latihan keusahawanan daripada pelbagai 
aspek.  Antaranya ialah window dressing, khidmat pelanggan, 
negotiation skill dan banyak lagi;  

(iv) promosi berkala telah dilaksanakan dengan kerjasama antara 
Kementerian Kemajuan Luar Bandar dan Wilayah, anchor tenant 
dan usahawan.  Antara aktiviti yang dijalankan bagi membantu 
peniaga adalah seperti penganjuran program-program jualan atau 
program promosi jualan, edaran flyers, bus wrapping, bunting, 
tayangan di LED billboard dan hebahan melalui media cetak dan 
elektronik; 

(v) penawaran produk original dengan harga yang berpatutan; dan  

(vi) kemudahan pembiayaan perniagaan MARA kepada usahawan 
yang memenuhi syarat-syarat. 

Kementerian juga bercadang untuk mewujudkan MARA Digital di setiap negeri 
termasuk Sabah dan Sarawak. Pada masa kini, MARA telah mengenal pasti empat lokasi di 
negeri yang akan dijadikan pusat jualan gadget dan peralatan teknologi maklumat milik 
bumiputera.  Lokasi tersebut terletak di Johor, Melaka, Terengganu dan Kelantan dan MARA 
sedang mengadakan rundingan bersama peniaga di negeri berkaitan. Sekian, terima kasih.  

Tuan Ooi Chuan Aun [Jelutong]: Terima kasih Tuan Yang di-Pertua dan terima 
kasih Yang Berhormat Timbalan Menteri. Saya ucapkan tahniah kepada Yang Berhormat 
Timbalan Menteri kerana jawapan itu saya rasa dapat sedikit sebanyak menangkis laporan 
negatif di The Malaysian Reserve bulan lalu yang semacam melafazkan bacaan talkin untuk 
MARA Digital Mall. Saya berharap juga supaya MARA Digital Mall itu dapat ditubuhkan 
seperti mana yang disarankan di setiap negeri termasuklah di kawasan luar bandar seperti 
kawasan Parlimen Bera.   

Jadi Tuan Yang di-Pertua, memandangkan konsep MARA Digital Mall itu lebih mirip 
kepada sektor edaran barangan komoditi IT dan bukannya di lapangan menyiapkan harta 



4. Tuan Jeff Ooi Chuan Aun [Jelutong] minta Menteri Kemajuan Luar Bandar dan Wilayah menyatakan, berapakah jumlah peniaga serta jumlah transaksi perniagaan bagi MARA Digital Mall sejak ianya ditubuhkan pada penghujung 2015. Nyatakan bagaimana para usahawan ICT bumiputera telah bermanfaat secara kuantitatif. Timbalan Menteri Kemajuan Luar Bandar dan Wilayah [Datuk Alexander Nanta Linggi]: Tuan Yang di-Pertua, untuk makluman Yang Berhormat yang bertanya, MARA Digital telah mula ditubuhkan pada Disember tahun 2015. Sehingga kini terdapat empat buah MARA Digital iaitu pertama; MARA Digital, Menara MARA di Kuala Lumpur telah beroperasi pada 8 Disember 2015. Menawarkan 40 ruang niaga dan telah diisi sepenuhnya. Jumlah jualan sejak ditubuhkan adalah sebanyak RM26 juta. #1050 Kedua, MARA Digital Anggerik Mall Shah Alam, Selangor telah mula beroperasi pada 21 Julai 2016 menawarkan 32 unit ruang niaga. 30 ruang niaga telah diisi oleh 30 usahawan manakala dua lagi unit sedang dalam peringkat pengisian. Jumlah jualan sejak ditubuhkan adalah sebanyak RM2.3 juta. Ketiga, MARA Digital Ipoh, Perak. Telah mula beroperasi pada 12 Oktober 2017 menawarkan 19 unit ruang niaga dan telah diisi sepenuhnya. Jumlah jualan belum diperoleh kerana baru sahaja beroperasi. Keempat, MARA Digital Kuantan, Pahang. Akan mula beroperasi pada 29 Oktober 2017 ini. Menawarkan 18 unit ruang niaga dan telah diisi sepenuhnya. Jumlah jualan masih belum diperoleh. Untuk makluman Yang Berhormat juga, usahawan-usahawan ICT Bumiputera telah mendapat manfaat di bawah Program MARA Digital. Antaranya ialah seperti berikut: (i) penyediaan ruang niaga yang komprehensif dan strategik; (ii) kadar sewa yang berpatutan termasuk diberi tempoh bernafas selama enam bulan; (iii) para usahawan diberi latihan keusahawanan daripada pelbagai aspek. Antaranya ialah window dressing, khidmat pelanggan, negotiation skill dan banyak lagi; (iv) promosi berkala telah dilaksanakan dengan kerjasama antara Kementerian Kemajuan Luar Bandar dan Wilayah, anchor tenant dan usahawan. Antara aktiviti yang dijalankan bagi membantu peniaga adalah seperti penganjuran program-program jualan atau program promosi jualan, edaran flyers, bus wrapping, bunting, tayangan di LED billboard dan hebahan melalui media cetak dan elektronik; (v) penawaran produk original dengan harga yang berpatutan; dan (vi) kemudahan pembiayaan perniagaan MARA kepada usahawan yang memenuhi syarat-syarat. Kementerian juga bercadang untuk mewujudkan MARA Digital di setiap negeri termasuk Sabah dan Sarawak. Pada masa kini, MARA telah mengenal pasti empat lokasi di negeri yang akan dijadikan pusat jualan gadget dan peralatan teknologi maklumat milik bumiputera. Lokasi tersebut terletak di Johor, Melaka, Terengganu dan Kelantan dan MARA sedang mengadakan rundingan bersama peniaga di negeri berkaitan. Sekian, terima kasih. Tuan Ooi Chuan Aun [Jelutong]: Terima kasih Tuan Yang di-Pertua dan terima kasih Yang Berhormat Timbalan Menteri. Saya ucapkan tahniah kepada Yang Berhormat Timbalan Menteri kerana jawapan itu saya rasa dapat sedikit sebanyak menangkis laporan negatif di The Malaysian Reserve bulan lalu yang semacam melafazkan bacaan talkin untuk MARA Digital Mall. Saya berharap juga supaya MARA Digital Mall itu dapat ditubuhkan seperti mana yang disarankan di setiap negeri termasuklah di kawasan luar bandar seperti kawasan Parlimen Bera. Jadi Tuan Yang di-Pertua, memandangkan konsep MARA Digital Mall itu lebih mirip kepada sektor edaran barangan komoditi IT dan bukannya di lapangan menyiapkan harta.